
NR.SC2019-014416/10.06.2019


EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind modificarea Regulamentului de funcţionare a Consiliilor Consultative de Cartier aprobat prin HCL 612/16.11.2018


1. Descrierea situaţiei actuale
	
		Prin Hotararea Consiliului Local 95/2001, În Municipiul Timişoara a fost delimitat în 13 zone. 
		Prin HCL. 586 21.11.2013 privind reorganizarea pe zone a Consiliilor consultative de cartier din municipiul Timisoara a fost aprobata reorganizarea pe 20 de zone a consiliilor consultative de cartier
	Prin HCL 195/2003 s-a aprobat constituirea consiliilor consultative de cartier în aceste zone, ca instrumente de participare cetăţenească pentru îmbunătăţirea procesului decizional în administraţia publică locală, în scopul realizării în comun a unor acţiuni, lucrări, servicii şi proiecte de interes public local.
	Pentru constituirea efectivă şi funcţionarea Consiliilor Consultative de Cartier (C.C.C.), prin HCL 240/2003, a fost aprobat Regulamentul orientativ de funcţionare a consiliilor consultative de cartier, modificat ulterior prin HCL 612/2018.
	

2. Schimbări preconizate şi rezultate aşteptate

Pentru identificarea şi rezolvarea problemelor comunităţii locale în Municipiul Timişoara sunt constituite un numar de 20 de Consilii Consultative de Cartier, acestea fiind instrumente de participare cetăţenească pentru îmbunătăţirea procesului decizional în administraţia publică locală, în scopul realizării în comun a unor acţiuni, lucrări, servicii şi proiecte de interes public local.
Urmare a experienței în contextul realizării unui număr semnificativ de ședințe de cartier, înclusiv în vederea realizării procesului de constituire si/sau alegere pentru noi birouri de Conducere, prin modificarea Regulamentului de funcţionare a C.C.C. se va aduce o optimizare a activităților Consiliilor Consultative de Cartier, precum si a modului de funcţionare al acestora.

3. Alte informatii - Nu este cazul.

4. Concluzii
Ţinând cont de cele enumerate mai sus, apreciez ca fiind oportună promovarea proiectului de hotărâre privind modificarea Regulamentului de funcţionare a Consiliilor Consultative de Cartier aprobat prin HCL 612/16.11.2018 şi supun dezbaterii Consiliului Local documentaţia aferentă

